section_heading: Oblik
paragraph_text: Iako se oblik epizode mijenjao i fleksibilan je, epizoda "Filmskih repulzija" sastoji se od uvoda, u kojem Repulzičari razgovaraju o tome što su protekli tjedan gledali ili čitali ili se čitaju i komentiraju vijesti iz svijeta filma. Zatim se prelazi na tri-četiri filma koji se tu epizodu obrađuju te se u sklopu „repulziranja“ filmova, uz načelo da se filmovi komentiraju unaprijed, bez gledanja, dotiču najrazličitije teme. "Filmske repulzije" daju značajan prostor komentarima slušatelja, koje čitaju u uvodnom dijelu ili na kraju epizode, te uključuju slušatelje u dijalog i rasprave o temama koje se u epizodama obrađuju. Tako je većina slušatelja i gostovala u "Filmskim repulzijama", a gostovali su i drugi prijatelji Repulzija, npr. filmski kritičar Marin Mihalj i redatelj Davor Kanjir. Uz redovne epizode, postoje i posebne epizode, npr. Oscar specijali ili precenzije filmova nominiranih za nagrade na domaćim i svjetskim filmskim festivalima. Jedna epizoda posvećena je i isključivo serijama (Filmske repulzije #33A). Sadržaj "Filmskih repulzija" iznosi se na spontan način, u obliku opuštenog razgovora nekoliko prijatelja te kao takav obiluje humorom i raznih referencama i osvrtima. Ipak, "Filmske repulzije" zauzimaju žešći ton sukladno svom konceptu repulzije prema filmskom i TV repertoaru te bez cenzure i milosti iznose stajališta koja opravdavaju postojanje samog podcasta.